
 6.3.2018
 BG
 Официален вестник на Европейския съюз
 L 63/5
 РЕГЛАМЕНТ ЗА ИЗПЪЛНЕНИЕ (ЕС) 2018/326 НА СЪВЕТА
 от 5 март 2018 година
 за прилагане на Регламент (ЕС) No 208/2014 относно ограничителни мерки, насочени срещу определени лица, образувания и органи с оглед на положението в Украйна
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 208/2014 на Съвета от 5 март 2014 г. относно ограничителни мерки, насочени срещу определени лица, образувания и органи с оглед на положението в Украйна (1), и по-специално член 14, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 5 март 2014 г. Съветът прие Регламент (ЕС) No 208/2014.
 (2)
 Въз основа на извършения преглед от Съвета вписванията за две лица следва да бъдат заличени, а изложенията на мотивите за три лица следва да се актуализират.
 (3)
 Поради това приложение I към Регламент (ЕС) No 208/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 208/2014 се изменя съгласно приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 5 март 2018 година.
 За Съвета
 Председател
 Н. ДИМОВ
 (1) ОВ L 66, 6.3.2014 г., стр. 1.
 ПРИЛОЖЕНИЕ
 I.
 Посочените по-долу лица се заличават от списъка в приложение I към Регламент (ЕС) No 208/2014:
 4.
 Olena Leonidivna Lukash
 10.
 Serhii Petrovych Kliuiev
 II.
 Вписванията за изброените по-долу лица, посочени в приложение I към Регламент (ЕС) No 208/2014, се заменят със следното:
 Име
 Идентификационни данни
 Изложение на мотивите
 Дата на включване в списъка
 7.
 Oleksandr Viktorovych Yanukovych (Олександр Вiкторович Янукович)
 Роден на 10 юли 1973 г. в Енакиево (Донецка област), син на бившия президент, бизнесмен
 Лице, по отношение на което се провежда наказателно производство от украинските власти за присвояване на публични финансови средства или активи или за съучастие в подобно деяние.
 6.3.2014 г.
 11.
 Mykola Yanovych Azarov (Микола Янович Азаров),
 Nikolai Yanovich Azarov (Николай Янович Азаров)
 Роден на 17 декември 1947 г. в Калуга, Русия, министър-председател на Украйна до януари 2014 г.
 Лице, по отношение на което се провежда наказателно производство от украинските власти за присвояване на публични финансови средства или активи или за съучастие в подобно деяние.
 6.3.2014 г.
 12.
 Serhiy Vitalyovych Kurchenko (Сергiй Вiталiйович Курченко)
 Роден на 21 септември 1985 г. в Харков, бизнесмен
 Лице, по отношение на което се провежда наказателно производство от украинските власти за присвояване на публични финансови средства или активи и за злоупотреба със служебно положение с цел получаване на неправомерна облага за себе си или за трето лице, като по този начин се причиняват загуби на украински публични финансови средства или активи.
 6.3.2014 г.
 